钦定古今图书集成/明伦汇编/氏族典/第225卷 > 《廖用贤尚友录》 > 杨政
## 钦定古今图书集成/明伦汇编/氏族典/第225卷 > 《廖用贤尚友录》 > 杨政

按《后汉书杨政传》：“政字子行，京兆人也。少好学，从代
郡范升受《梁丘易》。范升尝为出妇所告，坐系狱。政乃
肉袒，以箭贯耳，抱升子潜伏道傍，候车驾而持章叩
头泣请。诏出升，政繇是显名。为人嗜酒，不拘小节，果
敢自矜，然笃于义。建初中，官至左中郎将。”